	
[bookmark: _Hlk19607957]Na temelju stavka 3. članka 236. Zakona o prostornom uređenju (Narodne novine broj 155/25), stavka 4. članka 109. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23) i članka 30. Statuta Općine Selnica („Službeni glasnik Međimurske županije“, broj 5/21, 16/22 i 17/25), Općinsko vijeće, na 6. sjednici, 29.06.2026., donosi
Odluku o donošenju
Prostornog plana uređenja Općine Selnica
Temeljne odredbe
Članak 1.
Donosi se Prostorni plan uređenja Općine Selnica.
Članak 2.
Prostorni plan uređenja Općine Selnica izrađen je na temelju Odluke o izradi Prostornog plana uređenja Općine Selnica („Službeni glasnik Međimurske županije“, broj 24/24).
Članak 3.
Stručni izrađivač Prostornog plana uređenja Općine Selnica je URBIA d.o.o. Čakovec, OIB 38235822242. 
Članak 4.
Prostorni plan uređenja Općine Selnica je izrađen u elektroničkom obliku u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik.
Članak 5.
Sastavni dio ove Odluke su:
odredbe za provedbu
grafički dio
· Namjena prostora (kartografski prikaz 1.1.)
· Građevinska područja (kartografski prikaz 1.2.)
· Provedba prostornog plana (kartografski prikaz 1.3.)
· Prometni sustav (kartografski prikaz 2.1.)
· Komunikacijski sustav (kartografski prikaz 2.2.)
· Energetski sustav (kartografski prikaz 2.3.)
· Vodnogospodarski sustav (kartografski prikaz 2.4.)
· Posebne vrijednosti (kartografski prikaz 3.1.)
· Posebna ograničenja i posebni načini korištenja (kartografski prikaz 3.2.)
obrazloženje.
Članak 6.
Sastavni dijelovi ove Odluke definirani člankom 5. dostupni su u Informacijskom sustavu prostornog uređenja pod oznakom HR-ISPU-PPGO1-03859-R01.
Članak 7.
Izvornik Prostornog plana uređenja Općine Selnica trajno je pohranjen u modulu ePlanovi. 
Završne odredbe
Članak 8.
Ova Odluka s prilogom koji sadrži odredbe za provedbu objavljuje se u službenom glasilu: „Službeni glasnik Međimurske županije“.
Članak 9.
Ova Odluka stupa na snagu osmoga dana od dana objave u službenom glasilu. 
Članak 10.
Temeljem članka 111. stavka 1. točke 5. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23) prestaje važiti Prostorni plan uređenja Općine Selnica ("Službeni glasnik Međimurske županije" broj 10/07, 9/14, 10/15, 7/17, 5/20, 7/22), a odluka o donošenju tog Plana stavlja se van snage.
Članak 11.
Stupanjem na snagu ove Odluke, prostorni plan užega područja stare generacije u obuhvatu Prostornoga plana uređenja Općine Selnica - DPU područja centra u Zebanec Selu (“Službeni glasnik Međimurske županije” broj 10/07), nadalje nije provediv u cijelom svom obuhvatu.
Članak 12.
Stupanjem na snagu ove Odluke, prostorni plan užega područja stare generacije u obuhvatu Prostornoga plana uređenja Općine Selnica - UPU područja “Ograd” u Selnici (“Službeni glasnik Međimurske županije” broj 5/21) provodi se samo u dijelu područja u obvezi izrade urbanističkog plana uređenja UPU SE8 - područje "Ograd" u Selnici.
Dijelovi prostornog plana užega područja iz stavka 1. ovog članka koji nisu u obuhvatu poligona pojedine navedene smjernice za izradu UPU, nadalje nisu primjenjivi, odnosno za te dijelove se neposredno primjenjuje ovaj Plan (PPUO Selnica).
U slučaju stavljanja van snage prostornog plana užega područja iz stavka 1. ovog članka, zasebnom odlukom prema Zakonu, primjenjuju se odredbe te odluke.

